Tammikuussa Ähtäriin saapuu kaksi pandaa, jotka ulostavat yhteensä jopa 20 kiloa päivässä.

Peking

Kiinalaisyritys alkaa valmistaa pandan ulosteesta vessapaperia, nenäliinoja ja muita kotitalouksissa käytettäviä papereita, kertoo uutistoimisto AFP.

Ajatus itsessään ei ole uniikki – olemassa on jo esimerkiksi norsun-, lehmän-, hirven-, virtahevon- ja apinankakkapaperia. Nyt uusin jäsen listalla on panda. Periaatteessa paperikoneeksi käy mikä tahansa eläin, joka syö kuitupitoista kasvisruokaa: oksia, lehtiä ja ruohoa.